CELEX: 32021D0537
Language: da
Date: 2021-03-24 00:00:00
Title: Europa-Parlamentets og Rådets afgørelse (EU) 2021/537 af 24. marts 2021 om ændring af Rådets beslutning 2003/17/EF og 2005/834/EF, for så vidt angår ligestilling af markinspektioner og ligestilling af kontrol med vedligeholdelsesavl af landbrugsplantearter foretaget i Det Forenede Kongerige (EØS-relevant tekst)

29.3.2021   
               
               
                  DA
               
               
                  Den Europæiske Unions Tidende
               
               
                  L 108/4
               
            
         EUROPA-PARLAMENTETS OG RÅDETS AFGØRELSE (EU) 2021/537
         af 24. marts 2021
         om ændring af Rådets beslutning 2003/17/EF og 2005/834/EF, for så vidt angår ligestilling af markinspektioner og ligestilling af kontrol med vedligeholdelsesavl af landbrugsplantearter foretaget i Det Forenede Kongerige
         (EØS-relevant tekst)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 2,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Det Europæiske Økonomiske og Sociale Udvalg (1),
         efter den almindelige lovgivningsprocedure (2), og
         ud fra følgende betragtninger:
         
                     (1)
                  
                  
                     I henhold til Rådets beslutning 2003/17/EF (3) skal markinspektioner, der gennemføres af visse afgrøder til formering af udsæd i de tredjelande, der er anført i bilag I til nævnte beslutning, på visse betingelser betragtes som ligestillede med markinspektioner, der gennemføres i overensstemmelse med EU-retten, og frø af visse arter, der er produceret i de pågældende tredjelande, skal på visse betingelser betragtes som ligestillede med frø, der er produceret i overensstemmelse med EU-retten.
                  
               
                     (2)
                  
                  
                     Ved Rådets beslutning 2005/834/EF (4) fastsættes bestemmelser for ligestilling af visse tredjelandes kontrol med vedligeholdelsesavl. Den fastsætter, at den officielle kontrol med vedligeholdelsesavl, der foretages i disse tredjelande og af de myndigheder, der er opført på listen i bilaget til nævnte beslutning, for arter, der er omfattet af de direktiver, der nævnes i forbindelse med hvert af disse tredjelande, skal frembyde samme garantier som medlemsstaternes kontrol.
                  
               
                     (3)
                  
                  
                     Det Forenede Kongerige har gennemført og effektivt implementeret Rådets direktiv 66/401/EØF (5), 66/402/EØF (6), 2002/53/EF (7), 2002/54/EF (8), 2002/55/EF (9) og 2002/57/EF (10) samt de gennemførelsesretsakter, der er vedtaget i henhold til disse direktiver. Disse gennemførelsesretsakter fastsætter bestemmelser, på baggrund af hvilke disse direktiver indrømmer den pågældende ligestilling.
                  
               
                     (4)
                  
                  
                     EU-retten, herunder afgørelse 2003/17/EF og 2005/834/EF, fandt anvendelse på og i Det Forenede Kongerige i den overgangsperiode, der udløb den 31. december 2020 i overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (11) (»udtrædelsesaftalen«), særlig artikel 126 og artikel 127, stk. 1.
                  
               
                     (5)
                  
                  
                     I lyset af den overgangsperiode, der er fastsat i udtrædelsesaftalen, har Det Forenede Kongerige indgivet en anmodning til Kommissionen om, at der fra den 1. januar 2021 indrømmes ligestilling af frø af foderplanter, sædekorn, bederoefrø, grøntsagsfrø og frø af olie- og spindplanter produceret i Det Forenede Kongerige med frø af foderplanter, sædekorn, bederoefrø, grøntsagsfrø og frø af olie- og spindplanter, der er produceret i Unionen og opfylder kravene i direktiv 66/401/EØF, 66/402/EØF, 2002/54/EF, 2002/55/EF og 2002/57/EF.
                  
               
                     (6)
                  
                  
                     Det Forenede Kongerige har også anmodet om indrømmelse af ligestilling for så vidt angår kontrol med vedligeholdelsesavl foretaget i Det Forenede Kongerige, jf. direktiv 66/401/EØF, 66/402/EØF, 2002/54/EF, 2002/55/EF og 2002/57/EF og også direktiv 2002/53/EF.
                  
               
                     (7)
                  
                  
                     Det Forenede Kongerige har meddelt Kommissionen, at dets lovgivning til gennemførelse af direktiv 66/401/EØF, 66/402/EØF, 2002/53/EF, 2002/54/EF, 2002/55/EF og 2002/57/EF ikke ændres og fortsat vil finde anvendelse fra den 1. januar 2021.
                  
               
                     (8)
                  
                  
                     Kommissionen har undersøgt Det Forenede Kongeriges relevante lovgivning og dens ligestilling med Unionens krav og har konkluderet, at markinspektioner af afgrøder til formering af udsæd gennemføres hensigtsmæssigt og opfylder betingelserne i bilag II til beslutning 2003/17/EF og de relevante krav i direktiv 66/401/EØF, 66/402/EØF, 2002/54/EF og 2002/57/EF.
                  
               
                     (9)
                  
                  
                     Derfor og for at undgå unødige forstyrrelser af handelen efter overgangsperiodens udløb er det hensigtsmæssigt at indrømme ligestilling af markinspektioner foretaget med hensyn til nævnte frø produceret i Det Forenede Kongerige og officielt certificeret af dets myndigheder.
                  
               
                     (10)
                  
                  
                     Kommissionen har undersøgt Det Forenede Kongeriges relevante lovgivning og dens ligestilling med bestemmelserne om kontrol med vedligeholdelsesavl, jf. direktiv 2002/53/EF og 2002/55/EF. Kommissionen konkluderede, at kontrol med vedligeholdelsesavl foretaget i Det Forenede Kongerige frembyder samme garantier som de af medlemsstaterne gennemførte kontroller.
                  
               
                     (11)
                  
                  
                     Det er derfor hensigtsmæssigt at indrømme ligestilling af kontrol med vedligeholdelsesavl, som fastsat i direktiv 66/401/EØF, 66/402/EØF, 2002/53/EF, 2002/54/EF, 2002/55/EF og 2002/57/EF, og foretaget i Det Forenede Kongerige.
                  
               
                     (12)
                  
                  
                     Det Forenede Kongerige bør derfor opføres i bilag I til beslutning 2003/17/EF og i bilaget til beslutning 2005/834/EF uden at det berører EU-rettens anvendelse på og i Det Forenede Kongerige for så vidt angår Nordirland i overensstemmelse med artikel 5, stk. 4, i protokollen om Irland/Nordirland i udtrædelsesaftalen sammenholdt med bilag 2 til nævnte protokol.
                  
               
                     (13)
                  
                  
                     Beslutning 2003/17/EF og 2005/834/EF bør derfor ændres i overensstemmelse hermed.
                  
               
                     (14)
                  
                  
                     I betragtning af at den overgangsperiode, der er fastsat i udtrædelsesaftalen, udløb den 31. december 2020, og for at sikre kontinuitet, bør denne afgørelse træde i kraft så hurtigt som muligt, og den bør finde anvendelse med tilbagevirkende kraft fra den 1. januar 2021 —
                  
               VEDTAGET DENNE AFGØRELSE:
         
            Artikel 1
            Ændring af beslutning 2003/17/EF og 2005/834/EF
            
               1.   Bilag I til beslutning 2003/17/EF ændres som angivet i punkt 1 i bilaget til denne afgørelse.
            
            
               2.   Bilaget til beslutning 2005/834/EF ændres som angivet i punkt 2 i bilaget til denne afgørelse.
            
         
         
            Artikel 2
            Ikrafttræden og anvendelse
            Denne afgørelse træder i kraft på dagen for offentliggørelsen i Den Europæiske Unions Tidende.
            Den finder anvendelse fra den 1. januar 2021.
         
         
            Udfærdiget i Bruxelles, den 24. marts 2021.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               
                  På Rådets vegne
               
               A. P. ZACARIAS
               
                  Formand
               
            
         
         
            (1)  Udtalelse af 27.1.2021 (endnu ikke offentliggjort i EUT).
         
            (2)  Europa-Parlamentets holdning af 11.3.2021 (endnu ikke offentliggjort i EUT) og Rådets afgørelse af 17.3.2021.
         
            (3)  Rådets beslutning 2003/17/EF af 16. december 2002 om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande (EFT L 8 af 14.1.2003, s. 10).
         
            (4)  Rådets beslutning 2005/834/EF af 8. november 2005 om ligestilling af visse tredjelandes kontrol med vedligeholdelsesavl og om ændring af beslutning 2003/17/EF (EUT L 312 af 29.11.2005, s. 51).
         
            (5)  Rådets direktiv 66/401/EØF af 14. juni 1966 om handel med frø af foderplanter (EFT L 125 af 11.7.1966, s. 2298).
         
            (6)  Rådets direktiv 66/402/EØF af 14. juni 1966 om handel med sædekorn (EFT L 125 af 11.7.1966, s. 2309).
         
            (7)  Rådets direktiv 2002/53/EF af 13. juni 2002 om den fælles sortsliste over landbrugsplantearter (EFT L 193 af 20.7.2002, s. 1).
         
            (8)  Rådets direktiv 2002/54/EF af 13. juni 2002 om handel med bederoefrø (EFT L 193 af 20.7.2002, s. 12).
         
            (9)  Rådets direktiv 2002/55/EF af 13. juni 2002 om handel med grøntsagsfrø (EFT L 193 af 20.7.2002, s. 33).
         
            (10)  Rådets direktiv 2002/57/EF af 13. juni 2002 om handel med frø af olie- og spindplanter (EFT L 193 af 20.7.2002, s. 74).
         
            (11)  EUT L 29 af 31.1.2020, s. 7.
      
      
         
            BILAG
            
               1.   
               I tabellen i bilag I til beslutning 2003/17/EF foretages følgende ændringer:
               
                           1)
                        
                        
                           Følgende række indsættes mellem rækkerne »CL« og »IL«:
                           
                                       »GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/EØF 66/402/EØF 2002/54/EF
                                       2002/57/EF
                                    
                                 
                     
                           2)
                        
                        
                           I fodnoten (*) indsættes følgende mellem »CL — Chile,« og »IL — Israel,«:
                           »GB — Det Forenede Kongerige,«.
                        
                     
            
               2.   
               I tabellen i bilaget til beslutning 2005/834/EF foretages følgende ændringer:
               
                           1)
                        
                        
                           Følgende række indsættes mellem rækkerne »CS« og »IL«:
                           
                                       »GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/EØF 66/402/EØF 2002/54/EF
                                       2002/55/EF
                                       2002/57/EF
                                    
                                 
                     
                           2)
                        
                        
                           I fodnoten (*) indsættes følgende mellem »CS — Serbien og Montenegro,« og »IL — Israel,«:
                           »GB — Det Forenede Kongerige,«.